Αυγά μάτια με σάλτσα ντομάτας
Με αυγά και ένα κρεμμύδι «σκαρώνουμε» ένα γρήγορο γεύμα για δύο, φτιάχνοντας τα γνωστά σε όλους μας «μάτια» λίγο αλλιώς.
4 αυγά, προτιμότερο βιολογικά, 1 μέτριο ξερό κρεμμύδι, κομμένο σε ψιλά καρέ 2 κουτ. γλυκού ντοματοπελτές, 100 ml ελαιόλαδο, αλάτι, φρεσκοτριμμένο πιπέρι
Για να ετοιμάσουμε τα αυγά μάτια με σάλτσα ντομάτας σε ένα τηγάνι ζεσταίνουμε το ελαιόλαδο σε μέτρια φωτιά και σοτάρουμε το κρεμμύδι για περίπου 3 - 4 λεπτά, μέχρι να μαλακώσει λίγο.Ρίχνουμε τον πελτέ και συνεχίζουμε το σοτάρισμα για περίπου άλλα 1 - 2 λεπτά, ανακατεύοντας με ξύλινη κουτάλα.Ρίχνουμε 4 κουτ.σούπας νερό, αλάτι, φρεσκοτριμμένο πιπέρι και ανακατεύουμε για περίπου 1 - 2 λεπτά, μέχρι να εξατμιστεί.Σπάμε ένα-ένα τα αυγά στο τηγάνι.Με ένα κουτάλι ρίχνουμε προσεκτικά το λάδι από τη σάλτσα πάνω στον κρόκο και τα αφήνουμε να τηγανιστούν για περίπου 1/2 - 1 λεπτό.Σκεπάζουμε με ένα καπάκι και αφήνουμε τα αυγά «μάτια» πάνω στη σβηστή φωτιά μέχρι να γίνουν, για περίπου 2 λεπτά, ανάλογα με το πόσο σφιχτά τα θέλουμε.Πασπαλίζουμε με αλάτι και φρεσκοτριμμένο πιπέρι.
Αυγά,Ντομάτα